पन्ना, मध्य प्रदेश
पन्ना (Panna) भारत के मध्य प्रदेश राज्य के पन्ना ज़िले में स्थित एक ऐतिहासिक नगर है। जिसे मूलतः राजगोंड क्षत्रिय द्वारा बसाया गया था। पन्ना बुंदेला क्षत्रियों मुख्य रूप से राजा छत्रसाल के शासन काल का ऐतिहासिक गवाह है। पन्ना हीरों के लिए दुनिया भर में विख्यात है। पन्ना जिले का नाम पन्ना जिला मुख्यालय के निकट पद्मावती देवी जी के मंदिर के नाम पर रखा गया है। पन्ना को महाराजा छत्रसाल की नगरी के नाम से भी जाना जाता है। पन्ना में हीरे की खदानें हैं, साथ ही यह अपने प्राचीन और खूबसूरत मंदिरों के लिए भी प्रसिद्ध है। इसी कारण इसे 'मंदिरों का शहर' भी कहा जाता है। यहां स्थित श्री प्राणनाथ जी और श्री बलदेव जी का मंदिर तीर्थयात्रियों के बीच प्रसिद्ध है।